CIVILIZATION 1439 AD: ตำนาน THOR
THOR เป็นเทพเจ้าในตำนาน ของชาวนอร์ซ ชาวนอร์ซอยู่แถบสแกนดิเนเวีย ซึ่งมีเชื้อสายเยอรมัน แต่ใครจะรู้ว่า คนเยอรมันเช่นกันที่คิดค้นสิ่งประดิษฐ์ใหม่ ที่ทำให้ตำนานเหล่านี้เสื่อมไป..  สิ่งประดิษฐ์นั้นเรียกว่า "แท่นพิมพ์"  ขอต้อนรับสู่เรื่อง CIVILIZATION ตอน ตำนาน THOR
5 พ.ย. 2560

CIVILIZATION 1439 AD: ตำนาน THOR / โดย เพจลงทุนแมน
THOR เป็นเทพเจ้าในตำนาน ของชาวนอร์ซ
ชาวนอร์ซอยู่แถบสแกนดิเนเวีย ซึ่งมีเชื้อสายเยอรมัน
แต่ใครจะรู้ว่า
คนเยอรมันเช่นกันที่คิดค้นสิ่งประดิษฐ์ใหม่
ที่ทำให้ตำนานเหล่านี้เสื่อมไป..
สิ่งประดิษฐ์นั้นเรียกว่า "แท่นพิมพ์"
ขอต้อนรับสู่เรื่อง CIVILIZATION ตอน ตำนาน THOR
เมื่ออาณาจักรโรมันล่มสลายไปในปี 476 AD โดยชนเผ่าเยอรมัน (ตอนนั้นชนเผ่าเยอรมันยังไร้อารยธรรม สู้รบเป็นอย่างเดียว)
หลังจากนั้นโลกก็เริ่มเข้าสู่ยุคกลาง (Medieval) ยุคนี้เป็นยุคแห่งความเชื่อ ความศรัทธา
ตำนานการสิ้นสุดของโลกชื่อ Ragnarok ซึ่งมีเทพเจ้า THOR อยู่ในนั้นก็เกิดขึ้นในยุคนี้
สิ่งที่เหนือกว่าตำนาน คือ ความศรัทธา ของศาสนาต่างๆ ก็เกิดขึ้นในยุคนี้
ยุคนี้เป็นยุคที่คนจะแข่งขันในการเผยแพร่ความเชื่อ และความเชื่อที่ต่างกันก็อาจจะทำให้เกิดสงคราม
สงครามครูเสดเกิดขึ้นในยุคนี้ ซึ่งเป็นการทำสงครามระหว่างคนนับถือศาสนาคริสต์ (Catholic) กับ คนนับถือศาสนาอิสลาม (Islamic) ยาวนานหลายร้อยปี
การเผยแพร่ความเชื่อ สมัยก่อนทำได้ลำบาก..
ความเชื่อทางศาสนาต้องอาศัยมิชชันนารี หรือ บาทหลวง เป็นตัวกลางในการเผยแพร่ศาสนา
การเขียนหนังสือทำได้ แต่ก็ไม่สามารถผลิตหนังสือออกมาคราวละจำนวนมากๆ ได้
ดังนั้นการเล่าต่อเรื่องราว และ การพัฒนาความรู้ของมนุษย์ (ที่เราเรียกว่า เทคโนโลยี) จะเป็นไปอย่างช้าๆ
ยุคแห่งความเชื่อนี้กินเวลายาวนานนับพันปี ตั้งแต่ 500 AD ถึง 1500 AD
จนในที่สุด โลกก็เปลี่ยนเข้าสู่ยุคใหม่.. เมื่อมีสิ่งประดิษฐ์ที่มนุษย์คิดค้นขึ้นมา สิ่งนั้นเรียกว่า แท่นพิมพ์ (Printing Press)
ปี 1439 แท่นพิมพ์ถูกคิดค้นโดยชาวเยอรมันชื่อ Johannes Gutenberg ซึ่งการพิมพ์ได้ทีละมากๆ เป็นกุญแจสำคัญทำให้เทคโนโลยีของมนุษยชาติก้าวกระโดด
นับตั้งแต่นั้นมา โลกมีความรู้ที่เป็น pool กลาง รอคนรุ่นใหม่มาหยิบใช้ และ ต่อยอด โดยไม่ต้องเริ่มจาก 0 ใหม่ และความรู้นี้สามารถอัพเดทได้ เผยแพร่ได้ โดยไม่รู้จบ
ปี 1876 Alexander Graham Bell ประดิษฐ์โทรศัพท์ได้เป็นครั้งแรก
ปี 1983 โทรศัพท์มือถือจำหน่ายเป็นครั้งแรกคือ Motorola รุ่น DynaTac 8000x คิดค้นโดย Martin Cooper นักประดิษฐ์จากบริษัท Motorola
และ สุดท้ายสิ่งประดิษฐ์เปลี่ยนโลกที่พีคสุดก็คงหนีไม่พ้น iPhone
ถ้า Steve Jobs คิดเรื่องนี้ช้าไป 4 ปี iPhone ก็คงไม่เกิดขึ้น
ปี 2007 โทรศัพท์ iPhone เปิดตัวเป็นครั้งแรก และ อีก 4 ปีต่อมา Steve Jobs ก็เสียชีวิต
ถึงแม้ Steve Jobs จะไม่อยู่แล้ว แต่สิ่งที่เขาได้นำเสนอ ได้เปลี่ยนโลกไปตลอดกาล
เมื่อ 1,000 ปีที่แล้ว
ถ้าคนเยอรมันจะเล่าตำนานให้กับคนไทย คงต้องนั่งเรือฝ่าพายุ มาเป็นเวลาหลายเดือน
เมื่อ 500 ปีที่แล้ว
ถ้าคนเยอรมันจะเผยแพร่ศาสนาคริสต์ให้กับคนไทย คงต้องพิมพ์หนังสือเป็นพันเล่ม แล้วนำมาแจกจ่ายให้กับคนไทย
ตอนนี้
คนไทยสามารถรู้ข่าวในเยอรมันได้ภายในวินาทีเดียวกับที่เกิดขึ้นที่นั่น ผ่าน iPhone ที่เรากำลังดูอยู่บนเตียงนอน..
เรากำลังอยู่ในยุคที่พิเศษที่สุดยุคหนึ่งของโลก
ยุคนี้เราอาจจะมีอำนาจเหนือกว่าเทพเจ้า THOR เสียอีก
ยุคนี้คงยังไม่ได้เป็นจุดจบเหมือนในตำนาน Ragnarok
ตรงกันข้าม
มนุษย์เกิดขึ้นมา 2 แสนปีที่แล้ว เริ่มตระหนักรู้ตัวตน 7 หมื่นปีที่แล้ว แต่การสื่อสารที่รวดเร็วแบบนี้ พึ่งเกิดขึ้นภายใน 10 ปีนี้
มันแค่เริ่มต้น..
พวกเราอาจจะไม่ทันตื่นเต้นกับสิ่งที่ได้เกิดขึ้น เพราะมันเกิดขึ้นเร็วมากจนเราไม่รู้ตัว
ทุกทุกวันต่อจากนี้ ทุกอย่างจะเกิดเร็วมาก เร็วจนเราคาดการณ์ไม่ได้ว่าจะเกิดอะไรขึ้นบ้าง เร็วจนเราอาจจะต้องกลับมาแสวงหา "ความช้าลง"
ไม่แปลกใจที่คำว่า SLOW LIFE เริ่มเป็นที่โหยหาของมนุษย์ในยุคปัจจุบัน
ทำไม ร้านกาแฟ ที่ทำให้เรานั่งพัก คิดอะไรอย่างช้าช้า ถึงเป็นที่นิยม
เพราะ DNA ของเราคงสั่งสมองเราอีกที ให้ทำอะไรที่ช้าลงบ้าง เพื่อมา balance กับชีวิตที่เร่งด่วน
เพราะจริงๆ แล้ว สุดท้ายมนุษย์อาจจะไม่ได้ต้องการชีวิตแบบ FAST LIFE
เราพยายามค้นหาสิ่งที่จะทำให้เร็วที่สุด ด่วนที่สุด
แต่ยิ่งเราวิ่งตามโลกเร็วขึ้นเท่าไร ทำไมเรายิ่งมีความทุกข์
เพราะโลกไม่เคยอยู่นิ่งเช่นกัน..
เราตามได้วันนี้ พรุ่งนี้ก็มีเรื่องใหม่มาให้เราตามอีก
สุดท้าย คือ ไม่จบ
ไม่ต่างอะไรจากการวิ่งบนสายพาน
ไม่ว่าเราจะวิ่งเร็วเท่าไร ตัวเราก็อยู่ที่เดิม
หยุดวิ่ง.
และคิดทบทวน
ก็จะพบว่า
บางทีคนเราคงไม่ต้องการอะไรไปมากกว่า
ความสุขในชีวิตประจำวันแบบง่ายๆ
และมีเรื่องให้น้อยที่สุด
ก็พอแล้ว..
HAPPINESS IS VERY SIMPLE AND MINIMAL.
----------------------
<ad> อะไรอร่อยกว่า ตำนาน THOR? คำตอบ คือ ตำปลาร้ากุ้งสด ใส่พริกสด 30 เม็ด กินชาตินี้ เผ็ดถึงชาติหน้า ที่ ร้าน "ฝากท้อง อีสานสไตล์" ตรงข้าม เซ็นทรัลลาดพร้าว 
----------------------
อ่านซีรีส์บทความ CIVILIZATION ตอนอื่นๆ ได้ที่
CIVILIZATION 70000 BC: จุดเริ่มต้น ของ จุดสิ้นสุด
CIVILIZATION 5000 BC: ปีระมิดที่หายไป
CIVILIZATION 2000 BC: คำสาป คณิตศาสตร์
CIVILIZATION 476 AD: กรุงโรมล่มสลาย